Na temelju članka 67. Zakona o komunalnom gospodarstvu („Narodne novine“ br. 68/18, 110/18 i 32/20) i članka 31. Statuta Općine Martijanec („Službeni vjesnik Varaždinske županije br. 10/13, 24/13, 18/18, 9/20, 14/21 i 14/23), **Općinsko vijeće Općine Martijanec** na **18.** sjednici održanoj dana **27. rujna 2023. godine**, donosi

***I. Izmjena i dopuna Programa***

***građenja komunalne infrastrukture***

***na području Općine Martijanec u 2023. godini***

Ovim se Programom građenja objekata i uređaja komunalne infrastrukture na području Općine Martijanec za 2023. godinu, u skladu s predvidivim sredstvima i izvorima financiranja te izvješćem o stanju u prostoru, određuje građenje objekata i uređaja komunalne infrastrukture:

* javnih površina,
* prometnica i prometnih površina,
* javne rasvjete,
* groblja,
* gospodarenja komunalnim otpadom,
* oborinska odvodnja.

Građenje komunalne infrastrukture u smislu Zakona o komunalnom gospodarstvu (Narodne novine“ br. 68/18, 110/18, 32/20) obuhvaća sljedeće radnje i radove:

* rješavanje imovinskopravnih odnosa na zemljištu za građenje komunalne infrastrukture
* uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta
* pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture
* građenje komunalne infrastrukture u smislu zakona kojim se uređuje gradnja građevina.

Ovim se Programom određuje opis poslova s procjenom troškova za građenje pojedinih objekata i uređaja komunalne infrastrukture, te iskaz financijskih sredstava potrebnih za ostvarivanje programa s naznakom izvora financiranja po djelatnostima.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa građenja komunalne infrastrukture za 2023. godinu osigurat će se iz izvora kako slijedi:

* opći prihodi i primici 208.220,00 EUR
* ostali prihodi za posebne namjene 76.000,00 EUR
* prihodi od prodaje nef. imovine 24.580,00 EUR
* vlastiti prihodi 2.091,45 EUR
* ostale pomoći
  + Ministarstvo prostornog uređenja, prostornoga uređenja, grad. i drž. imovine 35.600, 00 EUR
  + višak 6.507,64 EUR
* pomoći EU - Ministarstvo mora, prometa i infrastrukture 85.400,91 EUR

Sredstva za financiranje Programa građenja komunalne infrastrukture za 2023. godinu u iznosu od **438.400,00 EUR** rasporedit će se za financiranje građenja komunalne infrastrukture po djelatnostima: - nerazvrstane ceste, javne prometne površine, javna parkirališta, javna rasvjeta, groblja i odvodnja.

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za građenje komunalne infrastrukture.

Troškovi građenja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRAĐENJE KOMUNALNE INFRASTRUKTURE**
2. **NERAZVRSTANE CESTE I JAVNE PROMETNE POVRŠINE**

U smislu ovog Programa pod nerazvrstanim cestama podrazumijevaju se radovi na izgradnji odnosno modernizaciji nerazvrstanih cesta. Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim ovim Zakonom i drugim propisima, a koje nisu razvrstane kao javne ceste u smislu zakona kojim se uređuju ceste.

|  |  |
| --- | --- |
| **Naziv objekta ili uređaja / vrsta radova** | **Procjena troškova (EUR)** |
| **IZGRADNJA I REKONSTRUKCIJA NERAZVRSTANIH CESTA** | |
| 1. **Rekonstrukcija NC Martijanec - Madaraševec** | **10.000,00** |
| * 1. Gradnja | 9.500,00 |
| * 1. Nadzor | 500,00 |
| 1. **Rekonstrukcija nerazvrstanih cesta** | **120.000,00** |
| * 1. Gradnja | 116.000,00 |
| * 1. Nadzor | 4.000,00 |
| 1. **Ulaganje u povećanje sigurnosti cestovnog prometa** | **12.000,00** |
| * 1. Nabava kutija za kamere za snimanje brzine | 12.000,00 |
| **U K U P N O:** | **142.000,00** |
| ***Izvori financiranja:***  *Točka 1. prihodi od prodaje nef. imovine 10.000,00 EUR*  *Točka 2. vlastiti prihodi 2.091,45 EUR, ostali prihodi za posebne namjene 26.000,00 EUR, pomoći EU 85.400,91 EUR, ostale pomoći 6.507,64 EUR*  *Točka 3. opći prihodi i primici 12.000,00 EUR* | |

1. **JAVNE POVRŠINE**

U smislu ovog Programa pod građenjem javnih površina podrazumijeva se građenje i uređenje javnih prometnih površina, javnih zelenih površina te javnih objekata i uređaja, a u nastavku se daje opis poslova s procjenom troškova građenja pojedinih objekata i uređaja javnih površina, sa iskazanim izvorom financiranja za djelatnost:

|  |  |
| --- | --- |
| **Naziv objekta ili uređaja / vrsta radova** | **Procjena troškova (EUR)** |
| **JAVNE POVRŠINE** | |
| 1. **Uređenje centralnog trga u Martijancu** | **60.000,00** |
| * 1. Izvođenje radova | 57.000,00 |
| * 1. Nadzor | 3.000,00 |
| 1. **Sanacija mostova i propusta** | **30.000,00** |
| * 1. Projektna dokumentacija | 6.000,00 |
| * 1. Izvođenje radova | 23.300,00 |
| * 1. Nadzor | 700,00 |
| 1. **Nabava nadstrešnica na autobusnim stajalištima** | **5.500,00** |
| 3.1. Otkup nadstrešnica – Čičkovina, Hrastovljan, Vrbanovec | 2.200,00 |
| 3.2. Nabava nadstrešnica – Čičkovina, Slanje | 3.300,00 |
| **U K U P N O:** | **95.500,00** |
| ***Izvori financiranja:***  *Točka 1. opći prihodi i primici 40.000,00EUR, ostali prihodi za posebne namjene 20.000,00 EUR*  *Točka 2. prihodi od prodaje nef. imovine 6.500,00 EUR, opći prihodi i primici 23.500,00 EUR*  *Točka 3. opći prihodi i primici 4.320,00 EUR, prihodi od prodaje nef. imovine 1.180,00 EUR* | |

1. **GROBLJA**

U smislu ovog Programa, građenje na groblju podrazumijeva proširenje i rekonstrukciju zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih, pješačke staze te uređaji i predmeti na površinama groblja.

|  |  |
| --- | --- |
| **Naziv objekta ili uređaja / vrsta radova** | **Procjena troškova (EUR)** |
| **PROŠIRENJE I REKONSTRUKCIJA GROBLJA** | |
| 1. **Proširenje mjesnog groblja u Martijancu** | **78.300,00** |
| * 1. Kupnja zemljišta | 3.300,00 |
| * 1. Radovi proširenja groblja | 75.000,00 |
| **U K U P N O :** | **78.300,00** |
| ***Izvori financiranja:***  *Točka 1. prihodi od prodaje nef. imovine 4.300,00 EUR, opći prihodi i primici 8.400,00 EUR, ostali prihodi za posebne namjene 30.000,00 EUR, ostale pomoći 35.600,00 EUR* | |

1. **ODVODNJA**

Pod građenjem odvodnje podrazumijeva se građenje sustava prikupljanja i odvodnje otpadnih voda.

|  |  |
| --- | --- |
| **Naziv objekta ili uređaja / vrsta radova** | **Procjena troškova (EUR)** |
| **ODVODNJA** | |
| 1. **Izgradnja odvodnje u sklopu Aglomeracije Ludbreg** | **80.000,00** |
| * 1. Kapitalne pomoći trgovačkim društvima u javnom sektoru | 80.000,00 |
| **2. Sustav odvodnje Aglomeracija Slanje** | **30.000,00** |
| 2.1. Kapitalne pomoći trgovačkim društvima u javnom sektoru | 30.000,00 |
| **3. Kapitalna pomoć za izgradnju vodoopskrbnog cjevovoda** | **10.000,00** |
| 3.1. Kapitalne pomoći trgovačkim društvima u javnom sektoru | 10.000,00 |
| **U K U P N O:** | **120.000,00** |
| ***Izvori financiranja:***  *Točka 1. opći prihodi i primici 80.000,00 EUR,*  *Točka 2. opći prihodi i primici 30.000,00 EUR,*  *Točka 3. opći prihodi i primici 10.000,00 EUR* | |

1. **GEOTERMALNA ENERGIJA**

U smislu ovog Programa, postojeće geotermalne bušotine bi se koristile u svrhu proizvodnje energije za zgrade javne namjene, industriju i poljoprivredu.

|  |  |
| --- | --- |
| **Naziv objekta ili uređaja / vrsta radova** | **Procjena troškova**  **(EUR)** |
| **GEOTERMALNA ENERGIJA** | |
| **1. Izrada tehničke dokumentacije za korištenje geotermalne energije u Slanju** | **2.600,00** |
| 1.1.Projektna dokumentacija | 2.600,00 |
| **U K U P N O:** | **2.600,00** |
| ***Izvori financiranja:***  *Točka 1. prihodi od prodaje nef. imovine 2.600,00 EUR* | |
| **S V E U K U P N O:** | **438.400,00** |

**III. ZAVRŠNE ODREDBE**

Ove I. Izmjene i dopune Programa stupaju na snagu osmog dana od dana objave u „Službenom vjesniku Općine Martijanec“.

KLASA: 400-01/23-01/2

URBROJ: 2186-19-01-23-3

Martijanec, 27. rujna 2023. godine

PREDSJEDNIK

OPĆINSKOG VIJEĆA

Stjepan Golubić, ing.